**S T A T U T I**

 **I**

**SHOQËRISË ME PËRGJEGJËSI TË KUFIZUAR**

**,,KOMUNALNO / KOMUNALE,, TUZ**

Shtator 2019

Në bazë të nenit 64, të Ligjit mbi shoqëritë afariste (“Fleta Zyrtare e MZ nr. 06/02 dhe Fleta zyrtare e MZ”, nr.17/07, 80/80, 40/10,73/10, 36/11 dhe 40/11) dhe nenit 1 të Vendimit mbi themelimin e shoqërisë me përgjegjësi të kufizuar “Komunalno / Komunale” Tuz (“F.Z. e MZ dispozitat komunale” nr. 33/19), e në lidhje me nenin 13 të Ligjit për avancimin e ambientit të punës (“Fleta Zyrtare” nr. 40/10), në seancën e datës 05.09.2019 të Bordit të drejtorëve SH.P.K. “Komunalno / Komunale” Tuz, është sjellë

**S T A T U T I**

**I**

**SHOQËRISË ME PËRGJEGJËSI TË KUFIZUAR**

**,,KOMUNALNO / KOMUNALE,, TUZ**

**I DISPOZITAT E PËRGJITHSHME**

**Neni 1**

Themelues i Shoqërisë është Komuna e Tuzit, Tuz pn. Numri amëz \_\_\_\_\_\_\_\_\_\_\_.

Komuna është pronari i vetëm i Shoqërisë ( shoqëri një anëtaresh-e) dhe disponon njëqind për qind me gjithë pasurinë e shoqërisë, pa pasur mundësi të kalimit të ndonjë pjese të pasurisë te personi i tretë.

Shoqëria themelohet në punë me kohë të pacaktuar.

**Neni 2**

Shoqëria vepron e pavarur në qarkullimin juridik, lidhë kontrata dhe kryen punë të tjera juridike.

Shoqëria përgjigje për obligime ndaj personave të tretë, me të gjithë pasurinë e saj. Themeluesi përgjigj për obligimet e Shoqërisë deri në lartësinë e rolit të saj.

**II EMRI DHE SELIA E SHOQËRISË**

**Neni 3**

Shoqëria vepron nën emërtimin Shoqëri me përgjegjësi të kufizuar,,Komunalno / Komunale” Tuz.

Shkurtesa e emërtimit të Shoqërisë është ,,Komunalno / Komunale”Sh.p.k. Tuz.

**Neni 4**

Selia e Shoqërisë është në Tuz, Tuz, pn.

**III VULA E SHOQËRISË**

**Neni 5**

Shoqëria ka vulën dhe vulën katrore.

Vula është e formës rrethore, me diametër 30mm në të cilën sipas shtypjes është shkruar teksti: Shoqëri me përgjegjësi të kufizuar ,,Komunalno / Komunale” Tuz.

Vula katrore është e formës së drejtkëndëshit me dimension 60 x 30 mm, e cila përmban tekstin: Shoqëri me përgjegjësi të kufizuar ,,Komunalno / Komunale” Tuz, hapësirën për numër të aktit dhe data e regjistrimit.

* Vula për nevojat e arkivës është e formës rrethore dhe përmban: emrin, selinë e Shoqërisë dhe shenjën me numrin arab 1;
* Vula për nevojat e financave dhe thesarit është e formës rrethore dhe përmban: emërtimin, selinë e Shoqatës dhe shenjën me numrin arab 2;
* Vula për nevojat e pajisjes me ujë është e formës rrethore dhe përmban: emrin, selinë e Shoqërisë dhe shenjën me numrin arab 3;
* Vula për nevojat e mirëmbajtjes së pastërtisë dhe varreve është e formës rrethore dhe përmban: emrin, selinë e Shoqatës dhe shenjën me numrin arab 4;
* Vula për nevojat e mirëmbajtjes së rrugëve dhe shërbimeve të tjera komunale dhe të banimit është e formës rrethore dhe përmban: emrin, njësinë e Shoqatës dhe shenjen me numrin arab 5;
* Vula për nevojat e tregjeve, parkingjeve dhe garazheve është e formës rrethore dhe përmban: emërtimin, selinë e Shoqatës dhe shenjën me numër arab 6;

Ruajtjen, shfrytëzimin, evidencën, shpërbërjen e vulave dhe vulave katrore e kontrollon drejtori ekzekutiv i Shoqërisë.

**Neni 6**

Vula shërben për vërtetimin e autenticitetit të akteve të Shoqërisë, ndërsa vula katrore për pranimin e akteve.

**Neni 7**

Shoqëria ka shenjen e vet – logon.

Pamja – dizajni i shenjës (logos) së Shoqërisë përcaktohet nga Bordi i drejtorëve.

Bordi i drejtorëve mund të shpallin konkurs për zgjedhjen e pamjes së shenjës (logos) së Shoqërisë.

**Neni 8**

Në qarkullimin juridik, marrëdhëniet zyrtare dhe shkrimet me personat fizik dhe juridik, Shoqëria shfrytëzon memorandumin.

Memorandumi në pjesën e sipërme përmban shenjen-logon, emrin e shoqërisë dhe të dhëna të tjera në pajtim me Ligjin.

**IV VEPRIMTARITË E SHOQËRISË**

**Neni 9**

Shoqërisë i besohen kryerja e e veprimtarive komunale si vijon:

* Grumbullimin e mbetjeve të parrezikshme, si veprimtari kryesore, në Ligjin mbi kualifikimin e veprimtarive të përcaktuara në sektorin E, fusha 38, dega 38.1, grupi 38.11,
* mirëmbajtja dhe pastrimi i sipërfaqeve publike,
* mbledhja, transporti dhe shkarkimi I mbetjeve komunale për nevojat e shfrytëzuesve të shërbimeve, dhe
* mbledhja dhe tregtimi i lëndëve të dyta.

Shoqëria kryen veprimtari komunale, të parapara me Ligjin mbi kualifikimin e veprimtarive (Fl.Z e MZ“, numër 18/11) si veprimtari kryesore dhe ato:

 36 – Mbledhja , pastrimi dhe distribuimi i ujërave

 37 – Largimin e ujërave të mbetura,

 38.11, 38,21, 38,32 – ripërdorimin e materialeve të mbetura,

 39 – Pastrimin e ambientit jetësor dhe aktivitete të tjera në lidhje me menaxhimin e mbeturinave,

 81,3 – Shërbimet e mirëmbajtjes,

Veprimtaritë nga prg.1 i këtij neni janë veprimtaritë e interesit publik.

 52.21 – veprimtaritë në shërbimin e komunikacionin tokësor i kryen aktivitetet lidhur me punën e parkingjeve dhe garazheve, dhe ato:

 - me drejtimin e parkingjeve dhe garazheve,

 - kryerjen e pagesës së kompensimeve dhe taksive lidhur me shfrytëzimin e vendeve të parkimit të parkingjeve dhe garazheve publike.

 - ndërmarrja e masave dhe aktivitetet në mirëmbajtjen e vend-parkingjeve ekzistuese dhe garazheve publike si dhe në ndërtimin e përmbajtjeve të reja të vendeve të parkimit dhe garazheve publike.

Shoqëria përveç veprimtarive nga paragrafi 1, mund të kryej edhe veprimtari të tjera të cilat përcaktohen me Statut të shoqërisë.

Veprimtaritë nga paragrafi 2 i këtij neni janë veprimtari të interesit publik.

Pranë veprimtarive nga neni 6 paragrafi 2 i këtij vendimi Shoqëria kryen edhe veprimtari të cilat nuk janë veprimtari të interesit publik, dhe ato:

 - mirëmbajtja dhe përmirësimi i mjeteve motorike,

 - veprimtaria e agjencioneve reklamuese,

 - huazimi i pasurive të patundshme të veta dhe jo të veta dhe menaxhimi i tyre,

 - veprimtari të tjera të shërbimeve personale.

 96.03 shërbime funerale dhe të ndërlidhura:

- përgatitja për varrim dhe shërbime të tjera funerale,

 - shërbime të varrimit,

 - qiradhënie e sipërfaqes së pajisur të varrezave për varrime,

 -qiradhënia dhe shitja e vendvarrimeve,

 - mirëmbajtja e varreve dhe monumenteve përkujtimore.

Për veprimtaritë nga paragrafi i mëparshëm Shoqëria udhëheqë evidencë regjistrimi të veçantë.

Shoqëria afariste në fushat për të cilat është themeluar kryen punët si në vijim:

 43.91 – punët e çative;

 16.23 – Prodhimi i mobilierisë së ndërtimit dhe pajisjeve;

 22.23 – Prodhimi i lendeve nga plastika për ndërtimtari;

 25.12 – Prodhimi i dyerve dhe dritareve metalike;

 33.14 – Ndreqja e pajisjeve elektrike;

 37.00 – Largimi i ujërave të mbetura;

 41.20 – Ndërtimi i ndërtesave të banimit dhe të tjera;

 43.11 – Shembje e objekteve;

 43.12 – Përgatitja e vend ndërtimeve;

 43.21 – Instalimet elektrike;

- mirëmbajtja e ndriçimit publik,

mirëmbajtja e sinjalistikes ndriçuese dhe

mirëmbajtja e orëve publike.

 43.22 – Vendosja e sistemeve të ujësjedhësit, kanalizimit, klimatizimit dhe sistemit për nxemje;

 43.29 – Instalime të tjera në ndërtimtari;

 43.31 – Suvatim;

 43.32 – Instalim i mobiljerisë;

 43.33 – Vendosja e mbulesave të dyshemesë dhe murit;

 43.34 – Ngjyrime dhe vendosje të xhamave;

 43.39 – Punë të tjera përfunduese;

 43.99 – Punë të tjera specifike të ndërtimit që nuk janë përmendur;

 46.13 – Ndërmjetësimi në shitjen e lëndëve drusore dhe materialit ndërtimor;

 46.73 – Tregtimi me shumicë i druve, me materialet ndërtimore dhe me pajisje sanitare;

 46.74 – Tregtimi me shumicë me mallra metalike, me materialet ndërtimore, pajisje për nxemje;

47.8 – ndërtimi dhe mirëmbajtja me objektet tregtare,

- mirëmbajtja e higjienës së përgjithshme në sipërfaqen e tregut dhe objekteve.

 49.41 –Transport rrugor i mallrave;

 49.42 – Shërbime të zhvendosjes;

52.21 - veprimtari të shërbimeve në komunikacionin tokësor.

 68.10 – Blerja dhe shitja e patundshmërive të veta;

 68.20 – Dhënia me qira e patundshmërive të të veta ose të marra në qira dhe menaxhimi i tyre;

 68.31 – Veprimtaria e agjencioneve për patundshmëri;

 68.32 – Menaxhimin e patundshmërive kundrejt kompensimit;

 71.11 – Veprimtari arkitektonike;

 71.12 – Veprimtari inzhenjerike dhe këshillëdhënie teknike;

 77.32 – Dhënia me qira dhe në lizing e makinerisë për ndërtimtari;

81.21 – Shërbimet e pastrimeve të rregullta të ndërtesave;

 81.22 – Shërbimet e pastrimeve të tjera të pajisjeve dhe ndërtesave;

81.30 - rregullimi dhe mirëmbajtja e rrethinës,

* Mirëmbajtja, përkujdesja dhe përtëritja e fondit bimor,
* Mirëmbajtja, pajimi dhe pastrimi I parqeve dhe sipërfaqeve të gjelbra publike,
* Mirëmbajtja dhe pastrimi I sipërfaqeve për rekreacion, plazheve të hapura dhe brigjeve të lumenjve,
* Ndërmerr masa për mbrojtjen e gjelbërimit publik, nga insektet, sëmundjet e bimëve dhe katastrofave natyrore,
* Rritja dhe prodhimi i materialeve për mbjellje (fidanë), së paku deri në nivelin e riprodhimit për veprimtarinë themelore,
* Pastrimin e brigjeve dhe kanaleve kulluese dhe atyre të hapura.
* Mirëmbajtjen e rrugëve lokale Shoqëria do ta kryej në kufijtë e mjeteve të parapara për atë veprimtari, me çka duhet të plotësohen kushtet minimale për kryerjen e sigurt të komunikacionit.

- Drejton, jep me qira dhe mirëmban ndërtesat e banimit dhe pjesët e veçanta të ndërtesave të banimit të cilat janë pasuri e Komunës së Tuzit;

- Udhëheqë regjistrin e pronarëve etazhor, regjistrin e ndërtesave t banimit dhe pjesëve të tyre të veçanta;

- kryen punime emergjente, nëse organi udhëheqës i ndërtesës së banimit nuk siguron kryerjen e këtyre punëve;

- përllogaritë shumën dhe përcakton mënyrën e pagesës së shpenzimeve për mirëmbajtjen e e ndërtesës së banimit, me aktvendim, në pajtim me vendimin e kuvendit të pronarëve etazhor,

- ofron shërbime të mirëmbajtjes së ndërtesës së banimit, sipas principit të tregut, ndaj përsonave të tretë.

* 1. - ofrimin e shërbimeve funerale,
* Mirëmbajtja e varreve,
* Rregullimi i varreve,
* Dhënia me qira dhe shitja e vendvarrimeve,
	1. – përkujdesja dhe trajtim i kafshëve të braktisura shtëpiake,
* Përkujdesje ndaj kafshëve të braktisura dhe të lëshuara ose kafshëve të humbura dhe mirëmbajtja e strehimoreve për përkujdesjen e tyre,
* Mbledhjen, transportin e kafshëve nga pronat publike si dhe asgjësimin e mushkonjave dhe brejtësve.

Veprimtaritë nga neni 9 janë veprimtari të interesit publik. Shoqëria është e obliguar të udhëheqin evidencën e posaçme, me vëmendje të posaçme në veprimtaritë të cilat financohen nga buxheti.

**Neni 10**

Krahas veprimtarive nga neni 6 i këtij Statuti, Shoqëria kryen edhe veprimtari të cilat nuk kanë karakter të veprimtarive të interesit publik dhe ato:

49.41 - ngarkim, transportim dhe largim të mbetjeve të parrezikshme sipas kërkesës së personave të tretë,

43.11 - largimin e objekteve, gërmime ndërtimi, dhe punë të tjera ndërtimi,

70.21 - punë menaxhimi dhe konsultimi,

71.1 - mbikëqyrjen për realizimin e punëve ndërtimorë dhe të zanatit nga ana e personave të tretë,

36.60 - transport i ujërave teknike dhe larja e sipërfaqeve sipas kërkesës së personave të tretë,

71.12 - veprimtari inzhenjerike dhe këshillime teknike.

- kryen punë të mirëmbajtjes së ndërtesave të banimit dhe banesave në bazë të marrëveshjeve të lidhura me organin drejtues të ndërtesës së banimit.

Për kryerjen e veprimtarive për të cilat nuk është në mënyrë kadrovike dhe teknike e përgatitur, Shoqëria do të angazhojë subjekte të tjera dhe institucione të specializuara të riregjistruar për kryerjen e atyre veprimtarive.

Për veprimtaritë nga neni 10 e këtij Statuti, Shoqëria është e obliguar të udhëheqin evidencë të posaçme.

**Neni 11**

Shoqëria nuk mund të kryej ndryshime në regjistrimin e veprimtarisë pa pëlqimin e Kuvendit të Komunës së Tuzit.

Vendimin për ndryshimin e regjistrimit të veprimtarisë e sjellë Bordi i drejtorëve me pëlqim të obliguar të Themeluesit.

**KAPITALI THEMELOR**

**Neni 12**

Kapitalin themelorë të Shoqërisë e përbën kapitali themelor i ndërmarrjes publike “Veprimtari komunale” Tuz, e cila është e regjistruar në regjistrin Qendror të subjekteve afariste në Podgoricë.

Pasurinë e Shoqërisë e përbëjnë gjërat e tundshme dhe të patundshme, mjetet financiare dhe të drejta të tjera të pasurisë, të ndërmarra nga ana e shërbimeve publike të Komunës së Tuzit, vlerësimin e të cilës do ta kryej vlerësuesi i pavarur i autorizuar në pajtim me ligjin.

**Neni 13**

Financimi i veprimtarive të cilat kanë karakter të veprimtarive të interesit publik kryhet nga ana e të ardhurave vetjake të Shoqërisë, Buxhetit të Komunës dhe burimeve të tjera të cilat i përcakton Themeluesi në pajtim me ligjin.

Mjetet për kryerjen e veprimtarisë të cilat nuk kanë karakter të veprimtarisë së interesit publik sigurohen nga të ardhurat vetjake të Shoqërisë.

**Neni 14**

Rezultatet e punës dhe gjendja e mjeteve përcaktohet me përllogaritjen vjetore të Shoqërisë.

**V ORGANIZIMI I BRENDSHEM**

**Neni 15**

Veprimtaritë nga neni 9 dhe 10 i këtij Statuti, Shoqëria i kryen në mënyrë që të sigurohet stabilitetit i punës, efikasiteti i drejtimit, si dhe ndërlidhë marrëdhënien e punës në përbërje të kushteve të tregut.

**Neni 16**

Me aktin për organizimin e brendshëm dhe sistematizimin e vendeve të punës më afër përcaktohet: emërtimi i formave organizative,; vendet e punës dhe numri i nevojshëm e punëtorëve; lloji dhe shkalla e përgatitjes profesionale; përvoja e punës; kushtet e posaçme në pajtim me ligjin; punë me autorizime të posaçme dhe përgjegjësi të posaçme si dhe çështje të tjera me rëndësi për organizimin e brendshëm dhe kryerjen e punëve nga veprimtaritë e Shoqërisë.

**VI PËRFAQËSIMI DHE PREZANTIMI**

**Neni 17**

Me Shoqëri drejton Themeluesi në mënyrë dhe me kushte të përcaktuara me Vendim dhe me këtë Statut të Shoqërisë përmes organit udhëheqës dhe drejtues dhe ata: Bordit të drejtorëve dhe Drejtorit ekzekutiv.

**Neni 18**

Themeluesi i Shoqërisë:

* jep pëlqimin në Statut të Shoqërisë;
* jep pëlqimin në ndryshimet e statutit;
* jep pëlqim në Tarifat e shërbimeve, të cilën përcakton bordi i drejtorëve me pëlqimin paraprak të siguruar të Agjencisë rregullatore për energji dhe themelues;
* jep pëlqim në zgjedhje dhe shkarkim të Drejtorit ekzekutiv;
* emëron dhe shkarkon anëtarët e bordit të drejtorëve;
* jep pëlqim në Programin vjetor të Shoqërisë;
* shqyrton Raportin vjetor financiar mbi punën e Shoqërisë dhe sjell vendime mbi shpërndarjen e fitimit dhe mënyrën e mbulimit të humbjes;
* sjell vendim mbi ndryshimin e emrit të veprimtarisë, selisë dhe kapitalit parësor të Shoqërisë dhe
* sjell vendim mbi ndryshimin e formës, ristrukturimit dhe likuidimit vullnetarë të Shoqërisë.

**Neni 19**

Bordi i drejtorëve, si organ drejtues i Shoqërisë, kryen funksionin e vet në interes të Shoqërisë dhe vepron me vëmendjen e afaristit të mirë.

**Neni 20**

Bordi i drejtorëve përbëhet prej pesë anëtarëve prej të cilëve tre janë nga radhët e përfaqësuesve të Themeluesit dhe dy nga radhët e sindikatit.

Kryetarin e bordit të drejtorëve e zgjedhin anëtarët e bordit të drejtorëve nga radhët e veta, me shumicën e votave.

Bordi i drejtorëve në mënyrë të vlefshme mban seanca dhe sjellë vendime me shumicën numrit të përgjithshëm të anëtarëve të Bordit.

**Neni 21**

Anëtarët e Bordit të drejtorëve emërohen në periudhë prej katër viteve.

 Anëtari i bordit të drejtorëve mund të dorëzojë kërkesë për pushimin e mandatit para skadimit të periudhës në të cilën është emëruar.

 Kërkesa nga paragrafi dy i këtij neni parashtrohet Bordit të drejtorëve në formë të shkruar.

 Kërkesa nga paragrafi dy i këtij neni i dorëzohet organit kompetent të Themeluesit.

 Anëtari i bordit të drejtorëve mund të shkarkohet nëse:

* pa arsye nuk merr pjesë në punën e Bordit më gjatë se gjashtë muaj,
* vepron në kundërshtim me nenin 19 të këtij Statuti dhe
* në raste të tjera të përcaktuara me ligj.

Propozimin për shkarkim mund të dorëzojë:

* kryetari i Bordit të drejtorëve,
* anëtari i Bordit të drejtorëve të cilin e përkrahin së paku dy anëtar dhe
* kryetari i Komunës.

Propozimin nga paragrafi një i këtij neni dorëzohet organit kompetent të Themeluesit, gjegjësisht Shoqërisë.

**Neni 22**

Konstituimi i Bordit të drejtorëve bëhet në seancën e parë, e cila duhet të mbahet në afat prej 7 ditëve, nga dita e hyrjes në fuqi të vendimit mbi emërimin e anëtarëve të Bordit të drejtorëve.

**Neni 23**

 Bordi i drejtorëve sjellë Rregulloren e punës me të cilën më hollësisht përcaktohet procedura e caktimit të seancave, mënyra e punës dhe vendimmarrjes, në pajtueshmëri me ligj dhe aktin themelues.

**Neni 24**

Seancën e Bordit të drejtorëve e cakton kryetari i Bordit.

Seanca mund të caktohet në propozim të anëtarëve të Bordit të drejtorëve përderisa me propozim pajtohet më shumë se gjysma e të gjithë anëtarëve të Bordit.

Bordi i drejtorëve mblidhet në seanca dhe sjell vendime, nëse në seancë janë prezent më shumë se gjysma e anëtarëve.

 Bordi i drejtorëve sjellë vendime me shumicën e numrit të përgjithshëm të anëtarëve të Bordit.

 Anëtari i Bordit nuk ka të drejtë të votojë kur Bordi vendosë mbi çështjet e përgjegjësisë së tij materiale apo tjetër.

**Neni 25**

Bordi i drejtorëve në funksionin e udhëheqjes kryen obligimet e veta në pajtueshmëri me ligj, dhe posaçërisht:

* sjellë Statutin dhe akte të tjera të Shoqërisë në pajtim me ligjin,
* përcakton politiken e biznesit të Shoqërisë dhe sjellë akte për zbatimin e saj,
* miraton plane dhe programe të punës së Shoqërisë nga fusha nga e cila është themelua Shoqëria,
* miraton Raportin financiar vjetor mbi punën e Shoqërisë,
* zgjedh dhe shkarkon Drejtorin ekzekutiv të Shoqërisë,
* propozon Themeluesit zvogëlimin ose rritjen e kapitalit themelor të Shoqërisë,
* propozon Themeluesit shpërndarjen e fitimit dhe mbulimin e humbjes;
* përcakton tarifën e shërbimeve dhe
* kryen punë të tjera të përcaktuara me ligj, Vendim dhe këtë Statut.

**Neni 26**

Drejtori ekzekutiv është organ i cili udhëheq me Shoqëri.

Drejtorin ekzekutiv e emëron Themeluesi në bazë të shpalljes publike.

Procedura e shpalljes publike në emër të Themeluesit, e kryen Bordi i drejtorëve.

Mandati i Drejtorit ekzekutiv zgjatë katër vite me mundësin e riemërimit.

**Neni 27**

Për drejtor ekzekutiv mund të emërohet personi i cili pranë kushteve të përgjithshme të përcaktuara me ligj, plotëson kushtet e mëposhtme:

* të ketë arsimin e lartë profesional,
* të ketë pesë vite përvojë në punët e udhëheqjes, gjegjësisht në punët e tjera të cilat kërkojnë pavarësi në punë.

Kandidati për drejtor të Shoqërisë është i obliguar që së bashku me fletëparaqitje në konkurs të dorëzojë edhe programin e punës së Shoqërisë për periudhën e mandatit.

**Neni 28**

 Drejtori ekzekutiv, si organ i udhëheqjes së Shoqërisë:

* organizon dhe udhëheq punën e shoqërisë,
* përfaqëson dhe prezanton Shoqërinë,
* propozon aktet të cilat sjell Bordi i drejtorëve dhe është përgjegjës për zbatimin e vendimeve dhe akteve të tjera të Bordit të drejtorëve,
* vendos mbi të drejtat, obligimet dhe përgjegjësitë e të punësuarve në pajtueshmëri me ligj,
* është përgjegjës për ligjshmërinë e punës së Shoqërisë dhe
* vendos mbi çështje të tjera lidhur me punën vijuese dhe punën e Shoqërisë në pajtueshmëri me Vendim, këtë Statut dhe dispozita të tjera.

**Neni 29**

Drejtori ekzekutiv mund të shkarkohet para skadimit të afatit në të cilin është emëruar për arsyet e mëposhtme:

* me kërkesë personale,
* nëse zbatimi i akteve të propozuara prej tij ka rezultuar në shkelje të të drejtave të punëtorit, ose nga faji ose mosveprimi i tij i kanë shkaktuar dëm Shoqërisë,
* nëse i tejkalon kompetencat në lidhje me të drejtat e përcaktuara me këtë Statut dhe aktet e tjera të Shoqërisë,
* pa arsye refuzon të zbatojë vendimin e Bordit të Drejtorëve ose të veprojë në kundërshtim me atë vendim,
* nëse, me vendim të formës së prerë të Gjykatës, i është i ndaluar të kryejë këto punë dhe
* në raste të tjera të parashikuara me ligj.

**Neni 30**

Iniciativën për nismën e procedurës për shkarkim të Drejtorit ekzekutiv të Shoqërisë mund të parashtrojë Bordi i drejtorëve dhe organi i Themeluesit i cili kryen mbikëqyrjen administrative mbi punën e Shoqërisë.

Bordi i drejtorëve është i obliguar që iniciativën për nismën e procedurës për shkarkimin e Drejtorit ekzekutiv të shqyrtojë, sjellë vendim dhe mbi atë të njoftojë parashtruesit e iniciativave, në afat prej 30 ditëve nga dita e dorëzimit të iniciativës.

**Neni 31**

Drejtori ekzekutiv lidh Kontratë mbi punë me Bordin e drejtorëve më të cilën përcaktohen të drejtat, obligimet, përgjegjësitë dhe paga e Drejtorit ekzekutiv.

**VII INFORMIMI DHE MARRËDHËNIET ME PUBLIKUN**

**Neni 32**

Puna e Shoqërisë është publike.

Shoqëria është e obliguar që mbi punën e vet rregullisht të njoftojë Themeluesin, me pasqyrat e kontabilitetit, veprimtarinë dhe punën e revizionit në mënyrën dhe kushtet e përcaktuara me ligj.

Drejtori Ekzekutiv i Shoqërisë, ose personi i autorizuar prej tij, është përgjegjës për sigurimin e informacionit mbi punën dhe veprimtarinë e Shoqërisë.

**Neni 33**

Të punësuarit në Shoqëri kanë të drejtë të jenë të informuar mbi të drejtat dhe detyrimet e veta, në bazë të punës përmes tabelës publike dhe ngjashëm.

Mbi informimin e të punësuarve përkujdeset dhe përgjegjës është Drejtori ekzekutiv i Shoqërisë.

**VIII SEKRETI I BIZNESIT**

**Neni 34**

Me sekret të biznesit nënkuptohen dokumentet dhe të dhënat e përcaktuara me vendim të veçantë të Bordit të drejtorëve, në pajtueshmëri me ligj, zbulimi i të cilave për personat e paautorizuar do të dëmtonte interesat dhe aktivitetet e Shoqërisë.

Dokumentet dhe të dhënat të cilat konsiderohen si sekret i biznesit duhet të shënohen si sekret i biznesit.

Sekretin e biznesit janë të detyruar të ruajnë të gjithë të punësuarit, pa marrë parasysh në cilën mënyrë kanë zbuluar sekretin e biznesit.

Shpalosja e paautorizuar e informacionit që është një sekret biznesi i Shoqërisë për sa i përket ligjeve dhe rregulloreve të tjera, këtij Statuti dhe akteve të tjera të Shoqërisë përbëjnë shkeljen detyrës së punës.

**IX AKTET E SHOQËRISË**

**Neni 35**

Aktet e Shoqërisë janë:

* Statuti, rregulloret dhe vendimet me të cilat në mënyrë të përgjithshme rregullohen çështje të caktuara, përderisa me ligj nuk është ndryshe e përcaktuar.

**Neni 36**

Shoqëria lidh Kontratë kolektive.

Kontrata kolektive nga paragrafi paraprak lidhet në mes të Bordit të drejtorëve, Drejtorit ekzekutiv dhe organizatës sindikale.

**X NDRYSHIMET DHE PLOTËSIMET E STATUTIT**

**Neni 37**

Vendimin mbi ndryshimin dhe plotësimin e Statutit sjell Bordi i drejtorëve në propozim të Drejtorit ekzekutiv të Shoqërisë, me pëlqim të Themeluesit.

Ndryshimet dhe plotësimet e Statutit bëhen në mënyrë dhe sipas procedurës së përcaktuar për sjelljen e tij.

**XI PËRFUNDIMI I SHOQËRISË**

**Neni 38**

Shoqëria përfundon me punë në raste dhe me kushte të përcaktuara me ligj.

**XII DISPOZITAT KALIMTARE DHE PËRFUNDIMTARE**

**Neni 39**

Aktet prej nenit 35 të këtij Statuti, do të sillen më së voni në afat prej 6 muajve prej ditës të përcaktuar me Shoqëri në Regjistrin qendrorë të subjekteve afariste.

**Neni 40**

Ky Statut hynë në fuqi, pas dhënies së pëlqimit nga ana e Themeluesit dhe skadimit të afatit prej tetë ditëve nga dita e publikimit në tabelën publike të Shoqërisë.

**BORDI I DREJTORËVE**

 **SHPK “KOMUNALNO / KOMUNALE” TUZ**

**KRYETARI**

 Esmin Beqoviq, ecc.dipl.

**Arsyetim**

**Baza juridike:**

Për sjelljen e Statutit të shoqërisë me përgjegjësi të kufizuar “Komunalno/Komunale” Tuz është e përmbajtur në nenin 64 të Ligjit mbi shoqëritë afariste (“Fleta zyrtare e MZ” nr.06/02 dhe “Fleta zyrtare e MZ”, nr.17/07, 80/08, 40/10, 73/10, 36/11 dhe 40/11) dhe nenit 1 të Vendimit mbi themelimin e shoqërisë me përgjegjësi të kufizuar “Komunalno/Komunale” Tuz (“Fleta zyrtare e MZ” nr. /19) dhe në lidhje me nenin 13 të Ligjit mbi avancimin e hapësirës afariste (“Fleta zyrtare e MZ” nr.40/10) me të cilin është e përcaktuar që Bordi i drejtorëve “Komunalno/Komunale” Tuz sjellë Statutin e shoqërisë me përgjegjësi të kufizuar “Komunalno/Komunale” Tuz.

**Arsyet për sjelljen:**

Me nenin 64 të Ligjit mbi shoqëritë afariste (“Fleta zyrtare e MZ” nr.06/02 dhe “Fleta zyrtare e MZ”, nr.17/07, 80/08, 40/10, 73/10, 36/11 dhe 40/11) dhe nenit 1 të Vendimit mbi themelimin e shoqërisë me përgjegjësi të kufizuar “Komunalno/Komunale” Tuz (“Fleta zyrtare e MZ” nr. /19) dhe në lidhje me nenin 13 të Ligjit mbi avancimin e hapësirës afariste (“Fleta zyrtare e MZ” nr.40/10) është i përcaktuar obligimi që Bordi i drejtorëve “Komunalno/Komunale” Tuz sjellë Statutin e shoqërisë me përgjegjësi të kufizuar.

**Përmbajtja e Statutit:**

*Në kapitullin I Dispozitat e përgjithshme* – Përcaktohet themeluesi i Shoqërisë. Themeluesi i Shoqërisë është Komuna e Tuzit, Tuz pn. Komuna është i vetmi pronar i Shoqërisë (shoqëri një anëtarëshe) dhe disponon me qind për qind të aksioneve në shoqëri, me pa mundësi të kalimit të aksioneve në person të tretë. Shoqëria themelohet për punë në kohë të pa përcaktuar.

*Në kapitullin II Emri dhe selia e Shoqërisë* – Shoqëria vepron nën emër Shoqëria me përgjegjësi të kufizuar “Komunalno/Komunale” Tuz. Emri i shkurt i Shoqërisë është “Komunalno/Komunale” sh.p.k. Tuz.

*Në kapitullin III Vula e Shoqërisë* – Shoqëria ka vulën dhe vulën katrore. Vula është e formës së rrumbullakët me diametër 30mm në të cilin është i shtypur teksti: Shoqëria me përgjegjësi të kufizuar “Komunalno/Komunale” Tuz.

*Në kapitullin IV Veprimtaritë e Shoqërisë* – Shoqëria kryen veprimtari komunale të parapara me Ligj mbi kualifikimin e veprimtarisë.

*Në kapitullin V Organizimi i brendshëm*–Me aktin për organizimin e brendshëm dhe sistematizimin e vendeve të punës përcaktohet: emrin e formave organizative; vendet e punës dhe numri i kërkuar i ekzekutorëve; lloji dhe niveli i arsimimit; përvoja e punës; kushtet e veçanta në përputhje me ligjin; punët me kompetenca dhe përgjegjësi të veçanta dhe çështje të tjera me rëndësi për organizimin e brendshëm dhe kryerjen e punëve brenda veprimtarive të Shoqërisë.

*Në kapitullin VI Përfaqësimi dhe prezantimi* - Me shoqëri drejton Themeluesi në mënyrë dhe me kushte të përcaktuara me Vendim dhe këtë Statut të Shoqërisë përmes organit drejtues dhe udhëheqës dhe ata: Bordit 54të drejtorëve dhe Drejtorit ekzekutiv.

*Në kapitullin VII Informacionet dhe marrëdhëniet me publikun* – Puna e Shoqërisë është publike. Shoqëria është e obliguar që rregullisht të njoftojë Themeluesin mbi punën e vet, pasqyrat kontabiliste, veprimet dhe punët e revizionit në mënyrën dhe kushtet e përcaktuara me ligj.

*Në kapitullin VIII Sekreti i punës* – Me sekretin e punës nënkuptohen dokumentet dhe të dhënat e përcaktuara me vendim të Bordin e drejtorëve, në pajtim me ligj, zbulimi i të cilave për personat e paautorizuar do të dëmtonte interesat dhe aktivitetet e Shoqërisë.

*Kapitulli IX Aktet e Shoqërisë* - Aktet e Shoqërisë janë Statuti, rregulloret dhe vendimet që rregullojnë në mënyrë të përgjithshme çështje e caktuara, përveç nëse parashikohet ndryshe me ligj.

*Në Kapitullin X Ndryshimet dhe plotësimet e Statutit*– Vendimin për ndryshimet dhe plotësimet e Statutit sjell Bordi i Drejtorëve me propozimin e Drejtorit ekzekutiv të Shoqërisë, me pëlqimin e Themeluesit.

*Në Kapitullin XI Përfundimi i Shoqërisë*–Shoqëria pushon së funksionuari në raste dhe në kushtet e përcaktuara me ligj.

*Kapitulli XII Dispozitat kalimtare dhe përfundimtare* - Aktet e përmendura në nenin 35 të këtij Statuti do të miratohen jo më vonë se gjashtë muaj pas datës së regjistrimit të Shoqërisë në Regjistrin Qendror të subjekteve afariste. Ky Statut hyn në fuqi pasi të jetë dhënë pëlqimi i Themeluesit dhe pas kalimit të afatit prej tetë ditëve nga data e publikimit të tij në tabelën publike të Shoqërisë.